بازی کوڕی دۆستەک

ئەبوو عەبدوڵڵا حوسێن کوڕی دۆستەک حەربوختی، ئەبوو شوججاع، یان بە سادەیی باذ یان باز (ساڵی ٩٩١ کۆچی دواییی کردووە) سەرکردەیەکی خێڵەکیی کورد و یەکێک بوو لە گرنگترین دامەزرێنەرانی میرنشینی مەڕوانی لە ڕێگەی ھێڵی دایکییەوە.

 ڕووخسار و دەرکەوتن 
باز بەوە وەسف دەکرێت کە زەبەلاح و ناشرین بووە لە ڕووکەشدا.

 ژیانی سەرەتایی 
باز بە ئەگەرێکی زۆرەوە لە نزیک خیزان لەدایکبووە. زۆر شت لەبارەی ژیانی تایبەتیی ئەوەوە نازانرێت. باز لە تەمەنی گەورەییدا، لە بنەڕەتدا سەرۆکی کۆمەڵێک چەکدار بوو، ڕەنگە گرووپێکی جەنگی بووبێت. گوایە پاوانی باوکی بە میرات گرتووە، کە فیدراسیۆنێکی خێڵەکیی کوردی بووە کە لە دەوری شارۆچکەکانی سێرت و بەدلیس سەنتەری بووە و بە فەرمی وەک ژێردەستە یان پارێزگارێک بۆ حەمدانییەکان مامەڵەی کردووە.Jwaideh, Wadie (2006). The Kurdish National Movement: Its Origins and Development. Syracuse University Press. p. 15. ISBN 9780815630937. سەر بە حومەیدی (ھەڤیدی) بووە کە لقێکە لە عەشیرەتی چێھاربوختی (چار بۆتان). ھەرچەندە میراتەکەی لەلایەن ھۆزی ھەڤیدی و دۆستەکیشەوە ئیدیعای دەکرا، ناوی دۆستەکی ئاماژەیە بۆ دۆستەک لە ناوی ئەودا، کە ئەمڕۆ بە ھۆزی دۆسکی لە ناوچەی بادینان ناسراون. خوشکێکی ھەبوو بە ناوی فەھم و برایەکی بە ناوی ئەبو فەواریس حەسەن. براکەی لە شەڕێکدا دژی شانشینی بوەیھی لە ساڵانی ٩٨٧-٩٨٨ی زایینی کوژرا.Yaz, Arafat (2020). "Mervânî Devleti'nin Kurucusu Bâd b. Dostık". Turkish Studies (in Turkish). 15 (2): 724–726.

 یاخیبوونی بەردەس سکلێرۆس 
سکلێرۆس لە کاتی یاخیبوونەکەیدا داوای ھاوکاریی لە باز کرد کە ھەڵیکوتایە سەر تارۆن و شارۆچکەی مووشی بەتاڵانبرد بە ژمارەیەکی زۆر سەربازەوە. لە ساڵی ٩٧٨ یان ٩٧٩دا، ڕۆیشت بۆ گرتنی مەلەزگر کە لەلایەن بێزەنتینییەکانەوە لە ساڵی ٩٦٨/٩٦٩ی زایینی وێران کرابوو. دواتر ئەردیش و خەلات و بێگری بە ھەمان شێوە گیران.

لە ساڵی ٩٨٤ فارقین و تەواوی ناوچەی ئامەدیان گرتبوو.Jwaideh, Wadie (2006). The Kurdish National Movement: Its Origins and Development. Syracuse University Press. p. 15. ISBN 9780815630937.

ڕەگی عەشیرەتی بادیکان دەگەڕێتەوە بۆ بازی کوڕی دۆستەک دامەزرێنەری مەڕوانییەکان. ئەم ھۆزە لە پارێزگاکانی مووش و فارقین و ئامەد لە تورکیا درێژەیان بە بوونی خۆیان دەدا. پردی مالابازی لە شاری فارقینی ئامەد ناوی خۆی لە بازی دامەزرێنەری مەڕوانییەکان وەرگرتووە. مەلەبازی بە کوردی بە واتای (ماڵی باز) دێت.

 مردن و میرات 
باز لە شەڕی حەمدانییەکاندا کوژرا.Jwaideh, Wadie (2006). The Kurdish National Movement: Its Origins and Development. Syracuse University Press. p. 15. ISBN 9780815630937. دەوترێت گۆڕەکەی لە شاری سوور دایە. لە ڕۆژنامەی کوردستاندا وەک یەکێک لە سەرکردە سەرەکییەکانی کورد لە تەنیشت سەڵاحەددین و بەدرخان بەگەوە وێنا کراوە.

 سەرچاوەکان 

پۆل:میرەکانی سەدەی ١٠یەم لە ڕۆژھەڵاتی ناوین
پۆل:ساڵی لەدایکبوونی نەزانراو
پۆل:مردووانی دەیەی ٩٩٠
پۆل:کوردەکانی سەدەی ١٠یەم
پۆل:فەرمانڕەوا کوردەکان
پۆل:مەڕوانییەکان